ยอดเคลมประกันน้ำท่วม1แสนล้าน
คลังแจงผู้ประกอบการรายใหญ่ ประชาชนเดินหน้าขอเคลมประกันคิดเป็นวงเงินแล้วกว่า 1 แสนล้าน
20 ต.ค. 2554

คลังแจงผู้ประกอบการรายใหญ่ ประชาชนเดินหน้าขอเคลมประกันคิดเป็นวงเงินแล้วกว่า 1 แสนล้าน




นายอารีพงศ์ ภู่ชอุ่ม ปลัดคลัง ประธานสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) กล่าวว่า ผู้ประกอบการของนิคมอุตสาหกรรม 6 แห่ง ที่ถูกน้ำท่วม มีผู้ประกอบการทำประกันภัย ประเภทประกันภัยทรัพย์สิน 820 ราย วงเงินเอาประกันภัย 3.76 แสนล้านบาท
ขณะที่มีผู้ประกอบการทำประกันภัย ประเภทการประกันภัยธุรกิจหยุดชะงัก ทั้งสิ้น 27 ราย คิดเป็นวงเงินเอาประกันภัยทั้งสิ้น 6,735 ล้านบาท
นอกจากนี้ ยังมีผู้ทำประกันรายย่อย ใน 9 จังหวัดที่อยู่ในพื้นที่ประสบอุทกภัย มีจำนวนกรมธรรม์ประกันภัยทั้งสิ้น 4.8 หมื่นกรมธรรม์ คิดเป็นจำนวนเงินเอาประกันภัยทั้งสิ้น 5.64 หมื่นล้านบาท
นายอารีพงศ์ กล่าวว่า มีผู้แจงขอเคลมประกันแล้วประมาณ 1 แสนล้าน ส่วนใหญ่เป็นของผู้ประกอบการในนิคมอุตสาหกรรม โดย คปภ. เตรียมการเพื่อช่วยเหลือผู้เอาประกันภัยทุกประเภท โดยได้มีการจัดให้มีศูนย์ช่วยเหลือด้านประกันภัยแก่ผู้ประสบภัย 3 ด้าน คือ ด้านนิคมอุตสาหกรรมและอาคารพาณิชย์ ด้านบ้าน/ที่อยู่อาศัย และด้านประกันชีวิต โดยจะติดตามประเมินความเสียหายและเร่งรัดการชดใช้ค่าสินไหมทดแทนของบริษัท ประกันภัย
สำหรับ นิคมอุตสาหกรรมอีก 2 แห่ง ที่อยู่ในพื้นที่เสี่ยงต่อการเกิดอุทกภัย ได้แก่  นิคมอุตสาหกรรมบางกระดี และนิคมอุตสาหกรรมลาดกระบัง มีผู้ประกอบการทำประกันภัย ประเภทการ